Civitas stipendiara

Civitas stipendaria edo ciuitas stipendiaria (pluralean, civitates stipendiariae), hau da, "zergadun hiri", erromatar menpean zegoen hiri (hirigunea eta bere administraziopean zegoen lurraldea; civitas) mota bat zen; komunitate lokalen hiri motarik arruntena zen, eta garrantzi gutxien zuena. Oro har, erromatarrrek indarrez konkistatuak eta baldintzarik gabe menderatu zituzten tokiko komunitateei, civitas stipendiari estatutua eman zieten agintari berriek.

 Deskribapena 
Erromatar probintzia bakoitzak estatus desberdineko komunitate batzuk hartzen zituen. Erromatar kolonien edo municipia ziren hirietan, biztanleek erromatar edo latindar herritartasuna zuten, eta bestetik,  indigenen (peregrini) komunitateak zeuden, gehinak zirenk eta nolabaiteko autonomia gorde izan zutenak. Autonomia-mailaren arabera bereizten ziren:

 civitates stipendariae ("estipendioa (zerga) eman beahr zuten hiriak") direlakoak mailarik baxuenean zeuden, "Erromarekin itun desorekatu baten (foedus iniquum) bidez lotuta zeuden, urtero tributu bat ordainduz eta erromatar armadari tropa laguntzaileetarako gizon gzteak eeman beahr zizikiona";
 civitates foederatae (hiri aliatuak), Erromari itun formal baten bidez lotuta zeudenak (foedus);
 civitates liberae (hiri askeak); pribilegio espezifikoak eman zitzaizkien.Eilers (2010) Local Government, Roman, In:  Michael Gagarin (arg) The Oxford Encyclopedia of Ancient Greece and Rome. Oxford University Press.9780195170726Mousourakis, George (2007). A Legal History of Rome. Routledge. ISBN 9780415408936.

Civitates stipendariae direlakoak ziren, askogatik, hiruretan ohikoenak —adibidez, K.a. 70. urtean Sizilian mota horretako 65 hiri zeuden, bost civitates liberae eta bi foederatae baino ez[ —, eta probintzia baten diru-sarreren zati handia ematen zuten.

 Erreferentziak 

 Bibliografia sakontzeko 

 Gagarin, Michael, arg. (2010). «Local Government, Roman». The Oxford Encyclopedia of Ancient Greece and Rome. Oxford University Press. 273-275. or. ISBN 9780195170726.
 Garnsey, Peter; Sailer, Richard (1991). El Imperio Romano. Economía, sociedad y cultura (Jordi Beltrán, itzul.). Bartzelona : Crítica. ISBN 8474234840.
 López Medina, María Juana (1996). «Las Civitates del Sureste Peninsular durante el Alto Imperio. Algunas cuestiones sobre su urbanismo y su territono». Florentia Iliberritana (Universidad de Granada) (7): 171-185. or. Artxibatua.

 Kanpo loturak 



Kategoria:Zuzenbide erromatarra
Kategoria:Antzinako Erromako banaketa administratiboa
Kategoria:Antzinako Erromako administrazioa